סב.  טובה צפרנן של ראשונים מכריסן של אחרונים



	
	סב. טובה צפרנן של ראשונים מכריסן של אחרונים
	








אָז מִקֶּדֶם הִפּוֹקרָאטֵי, גָּאלֵינוּ,

כָּל־עֵשֶׂב מַכִּירִים, נֶגַע וָקָרֶץ;

הוֹרוּ מַה־טּוֹב מָה־רַע לִגְוִיָּתֵנוּ,

וּרְפוּאָה וּתְעָלָה נִרְאוּ בָאָרֶץ.





אָז מִקֶּדֶם חַיִּים הָיוּ חַיֵּינוּ,

עַל כִּי בִכְתָבֵיהֶם מַשְׁבִּיתִים פָּרֶץ;

אַךְ לַמָּוֶת עַתָּה הָיוּ יָמֵינוּ,

כִּי לַנְחוֹתֵינוּ קָם חָגָב וָשָׁרֶץ.





הֵן כַּמַּיִם כָּעֵת דַּם־אִישׁ יִשְׁפֹּכוּ,

עַד כִּי לֵחוֹ, כֹּחוֹ נֶהְפַּךְ לַמַּיִם;

וּבְכָל־מַדְוֶה קָשֶׁה כַּצֹּאן נָבֹכוּ.





תַּחַת אַדְמַת עָפָר טָמוּן כָּל־פֶּלֶא

שִׂכְלָם, מִי לֹא יֹאמַר כִּי שִׁבְעָתַיִם

הָרִאשׁוֹנִים הָיוּ טוֹבִים מֵאֵלֶּה?









את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/37007